ניק נולטי

ניקולאס קינג (ניק) נולטי (באנגלית: Nicholas King (Nick) Nolte; נולד ב-8 בפברואר 1941) הוא שחקן, דוגמן ומפיק אמריקאי. נולטי הוא זוכה פרס גלובוס הזהב לשחקן הטוב ביותר בשנת 1991 על משחקו בסרט "נסיך הגאות והשפל" והיה מועמד לשלושה פרסי אוסקר. נולטי נולד באומהה, נברסקה להלן קינג ופרנק נולטי. אמו שימשה קניינית בחנות כלבו. אביו, בנו של איכר ממוצא גרמני, עסק במכירת משאבות השקיה, עבודה שחייבה נסיעות לעיתים קרובות. אחותו הגדולה ננסי שימשה מנהלת בארגון הצלב האדום. לאחר שסיים את לימודיו בתיכון למד נולטי במספר מכללות ואוניברסיטאות בארצות הברית, אולם ציוניו הנמוכים הניעו אותו לתחום התיאטרון. לאחר שביצע מספר תפקידים בתיאטרון פסדנה ובאקדמיה למשחק של סטלה אדלר בלוס אנג'לס הוא נדד מספר שנים בארצות הברית והציג בתיאטראות מקומיים. משך זמן רב שיחק נולטי בסרטי קולנוע דלי תקציב וסרטי טלוויזיה. הוא פרץ לתודעה בשנת 1976 כשכיכב במיני סדרה "איש עשיר, איש עני", תפקיד שבגינו גם היה מועמד לפרס אמי. הוא כיכב ב-40 סרטים, ומגוון התפקידים שביצע הפך לאחד ממאפייני הקריירה הקולנועית שלו. מבנה גופו האתלטי הפך אף הוא לסימן ההיכר שלו. על פי מסמך שבבעלות ריצ'רד דונר, במאי סרטי סופרמן, נולטי היה מועמד לתפקיד סופרמן בסרט הראשון משנת 1978, אך התפקיד ניתן בסופו של דבר לשחקן כריסטופר ריב. נולטי גם היה מועמד לתפקיד האן סולו, בקלאסיקה מלחמת הכוכבים משנת 1977, אולם בסופו של דבר קיבל את התפקיד השחקן האריסון פורד. בשנת 2012 נולטי היה מועמד בפעם השלישית בקריירה שלו לפרס האוסקר בקטגוריית פרס אוסקר לשחקן המשנה הטוב ביותר על הופעתו בדרמת הלחימה "לוחם", בה שיחק בתפקיד פאדי קונלון, אביהם של לוחמי ה-MMA ברנדן (טום הארדי) וטומי (ג'ואל אדגרטון). בשנת 2016 שיחק בסרט המתח "זר דופק בדלת" לצד רוזמונד פייק וראיין פיליפה. נולטי נודע באורח חייו הפרוע. הוא נהג לשתות כמויות גדולות של אלכוהול ולצרוך סמים. קתרין הפבורן העירה לגביו שנפל שיכור בכל ביב בעיר, והוא השיב לה "יש לי עוד כמה ליפול". נטייתו לאורח חיים פרוע, הביאה לכך שבאנגלית נעשה לעיתים שימוש בשמו כתואר: "אני מרגיש קצת נולטי הבוקר" (“I’m feeling kind of nolte this morning”). בשנת 2002, לאחר שנעצר בחשד לנהיגה בשכרות, הוא פנה לגמילה, ומאז, באופן כללי, הוא מנסה לשמור על אורח חיים בריא. נולטי הוא אביו של בראוולי קינג נולטי, אף הוא שחקן, המוכר בעיקר בתפקיד בנו החטוף של מל גיבסון בסרט כופר משנת 1996. 1972 - "Dirty Little Billy" - בתפקיד: מנהיג כנופיה עירונית (ללא קרדיט). 1973 - "אלקטרה גלייד בכחול" - בתפקיד: נער היפי (ללא קרדיט). 1975 - "פורענות נעורים" - בתפקיד: - בו הולינגר. 1976 - "Northville Cemetery Massacr" - בתפקיד: קולו של כריס (ללא קרדיט). 1977 - "התהום" - בתפקיד: דייוויד סאנדרס. 1978 - "הפתיון הלבן" - בתפקיד: ריי היקס. 1979 - "North Dallas Forty" - בתפקיד: פיליפ אליוט. 1980 - "פעימות לב" - בתפקיד: ניל קאסידי. 1982 - "סימטת האשליות" - בתפקיד: - דוק. 1982 - "48 שעות" - בתפקיד: ג'אק קייטס. 1983 - "שכר האמת" - בתפקיד: ראסל פרייס. 1984 - "מטורפים מטורפים המורים" - בתפקיד: אלכס ג'ורל. 1985 - "סוכנות למתאבדים בע"מ" - בתפקיד: סיימור פלינט. 1986 - "היחפן מבוורלי הילס" - בתפקיד: ג'ארי באסקין. 1987 - "הקשר המקצועי" - בתפקיד: ג'אק באנטין. 1987 - "עשבי בר" - בתפקיד: לי אמסטר. 1989 - "שלושת הגנובים" - בתפקיד: לוקאס. 1989 - "סיפורי ניו יורק" - בתפקיד: ליונל דובי (בפרק: "שיעורי חיים"). 1989 - "היה שלום המלך" - בתפקיד: לירוייד. 1990 - "כל אחד זוכה" - בתפקיד: תום אוטול. 1990 - "מבחן האמת" - בתפקיד: קפטן מייקל ברנן. 1990 - "עוד 48 שעות" - בתפקיד: ג'אק קייטס. 1991 - "פסגת הפחד" - בתפקיד: סאם באודן. 1991 - "נסיך הגאות והשפל" - זכייה בפרס גלובוס הזהב - שחקן ראשי - בתפקיד: תום ווינגו. 1992 - "השמן של לורנצו" - בתפקיד: אוגוסטו אודון. 1994 - "כל מה שתרצי" - בתפקיד: מאט הובס. 1994 - "ניצחון בכל מחיר" - בתפקיד: ג'ורג' מאתיס. 1994 - "צרות בכותרות" - בתפקיד: פיטר בראקט. 1994 - "Blue Chips" - בתפקיד: פיט בל. 1995 - "ג'פרסון בפריז" - בתפקיד: תומאס ג'פרסון. 1996 - "שחיתות בצמרת" - בתפקיד: פיטר בראקט. 1996 - "Mother Night" - בתפקיד: הווארד קמפבל. 1997 - "משמרת לילה" - בתפקיד: אינספקטור תומאס קריי. 1997 - "אהבה שאחרי" - בתפקיד: לאקי מאן (בר מזל). 1997 - "סיבוב פרסה" - בתפקיד: ג'אק מק-קנה. 1997 - "פגיעה" - בתפקיד: ווייד וויטהאוס. 1998 - "הקו האדום" - בתפקיד: לוטננט קולונל גורדון טול. 1999 - "The Best of Enemies" - בתפקיד: ללא קרדיט (סרט דוקומנטרי). 1999 - "ארוחת בוקר של אלופים" - בתפקיד: הארי לה - סאבר. 1999 - "סימפתיקו" - בתפקיד: וינסנט ווב. 2000 - "קערת הזהב" - בתפקיד אדם וורבר. 2000 - "טריקסי" - -בתפקיד: סנאטור דרומונד אייברי. 2001 - "חוקרים סקס " - בתפקיד: פאלדו. 2002 - "גניבה זולה" - בתפקיד: בוב מונטאגנט. 2003 - "Northfork"‏ - בתפקיד: האב הארלן. 2003 - "הענק" -בתפקיד: האב. 2004 - "אל הארץ היפה" - בתפקיד: סטיב. 2004 "Clean" - בתפקיד: אלברכט האוזר. 2004 - "מלון רואנדה" - בתפקיד: קולונל אוליבר (הקנדי). 2005 - "Neverwas" - בתפקיד: טי.אל. פירסון. 2006 - "Paris, Je T'aime" - בתפקיד: וינסנט (בפרק: פארק מונסו). 2006 - "Off the Black"‏ - בתפקיד: ריי קוק. 2006 - "לתפוס את הרגע" - בתפקיד: סוקרטס. 2006 - "Quelques Jours en Septembre" - בתפקיד: אליוט. 2009 - עלילות ספיידרוויק - בתפקיד: מולגאראת'. 2010 - כלבים נגד חתולים - נקמתה של קיטי - בתפקיד: באץ' (דיבוב) 2010 - "Arcadia Lost"‏ - בתפקיד: בנרג'י. 2011 - "לוחם" - בתפקיד: פאדי קונלון. 2011 - "ארתור" - בתפקיד: ברט ג'ונסון. 2012 - "Luck" - (סדרת טלוויזיה) - בתפקיד: וולטר סמית'. 2013 - "יחידת הגנגסטרים" - בתפקיד: צ'יף פארקר. 2013 - "פארקר" - בתפקיד: הארלי. 2013 - "המוצא האחרון" - בתפקיד: דניאל פיצג'ראלד. 2013 - "המשפטים של קייט מקול" - בתפקיד: ברידג'ס. 2014 - "אסתמה" - בתפקיד: איש זאב (קול) 2014 - "אהבה, שנאה ומה שביניהן" - בתפקיד: מר קאולי (המבוגר). 2015 - "דרך ארוכה" - בתפקיד: סטפן כץ. 2015 - "השישה המגוחכים" - בתפקיד: פרנק סטוקבורן. 2015 - "מרדף לילי" - בתפקיד: אדי קונלון. 2015 - "זר דופק בדלת" - בתפקיד: מיטשל וולס. 2019 - "המטרה: שומר הראש" - בתפקיד: קליי בנינג. 2022 - "בלקאאוט" - בתפקיד: איתן מק'קוי. TBA‏ - "Shelter Me" גרייספוינט (2014) - בתפקיד: ג'ייק ריינהולד. גרייבס (2017-2016) - בתפקיד: ריצ'רד גרייבס. המנדלוריאן (2019-הווה) - בתפקיד: קוויל. Paradise Lost ‏(2020) - בתפקיד: השופט פורסיית'. פוקר פייס (2023) - בתפקיד: ארתור ליפטין. ניק נולטי, במסד הנתונים הקולנועיים IMDb (באנגלית) ניק נולטי, באתר "אידיבי", מאגר הידע העברי לקולנוע ישראלי ועולמי ניק נולטי, באתר AllMovie (באנגלית) ניק נולטי, באתר Rotten Tomatoes (באנגלית) ניק נולטי, באתר Metacritic (באנגלית) ניק נולטי, במסד הנתונים הקולנועיים KinoPoisk (ברוסית) ניק נולטי, באתר Discogs (באנגלית) ניק נולטי, באתר אנציקלופדיה בריטניקה (באנגלית)